Bæjarráðs Grundarfjarðar samþykkti á fundi sínum sl. fimmtudag , fyrir hönd Grundarfjarðarbæjar , að standa áfram að samstarfssamningi sveitarfélaga á Vesturlandi um menningarmál . Það verði gert á sambærilegum grunni og upphaflegur samningur frá árinu 2005 kveður á um . Bæjarráð telur að umsjón með framkvæmd samningsins eigi að vera í höndum menningarfulltrúa í 60% starfi , en fjármálaumsýsla verði hjá skrifstofu SSV . Bæjarráð tekur í ályktun sinni undir niðurstöðu úttektar á framkvæmd menningarsamninga árin 2011 - 2013 sem Capacent vann fyrir mennta - og menningarmálaráðuneytið . Þar segir að „ það sé farsælt að stýra styrkveitingum ríkis og sveitarfélaga til menningarstarfs í einn farveg . Þá telja þeir , úttektaraðilar , að úthlutun fjármagns heima í héraði á grundvelli stefnumörkunar og úthlutunarreglna auki fagmennsku og byggi þannig undir sátt um ráðstöfun fjármuna . “ Einnig segir í úttekt Capacent að menningarsamningarnir hafi stuðlað að auknu samstarfi á sviði menningarmála á svæðunum sjö í landinu , þ.e. innan hvers svæðis . Stuðlað hafi verið að aukinni nýsköpun og fjölbreytni í menningu og menningartengdri ferðaþjónustu . Á hverju svæði séu dæmi um verkefni , sem ekki hefði verið mögulegt að framkvæma nema með þeim stuðningi sem fékkst fyrir tilstuðlan menningarsamninganna .